## Forma patvirtinta

## Kauno miesto savivaldybės

## administracijos direktoriaus

## 2022 m. .........

## įsakymu Nr. ..........

**KAUNO MIESTO SAVIVALDYBĖS BIUDŽETO LĖŠŲ NAUDOJIMO GYVENAMŲJŲ NAMŲ PRIJUNGIMO PRIE CENTRALIZUOTO ŠILUMOS TIEKIMO TINKLO MAŽINANT IŠKASTINIO KURO VARTOJIMĄ IR ORO TARŠĄ MIESTE SUTARTIS**

## \_\_\_\_\_\_ m. \_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_\_\_\_

Kaunas

Kauno miesto savivaldybės administracija (toliau–Finansuotojas), atstovaujama [atstovaujančio asmens pareigos, vardas ir pavardė], veikiančio (-ios) pagal [atitinkamas Kauno miesto savivaldybės teisės aktas], ir [juridinio asmens pavadinimas] (toliau – Vykdytojas), atstovaujamas (-a) [atstovaujančio asmens pareigos, vardas ir pavardė] (toliau kartu–Šalys, o atskirai–Šalis), sudarė šią sutartį (toliau – Sutartis).

**I SKYRIUS**

**SUTARTIES DALYKAS**

1. Gyvenamojo namo *– (objekto pavadinimas, adresas)* prijungimo prie centralizuoto šilumos tiekimo tinklo (toliau – Objektas) *finansavimas* vadovaujantis Kauno miesto savivaldybės gyvenamųjų namų prijungimo prie centralizuoto šilumos tiekimo tinklo mažinant iškastinio kuro vartojimą ir oro taršą mieste programa, patvirtinta Kauno miesto savivaldybės tarybos 2021 m. gruodžio 21 d. sprendimu Nr. T-536.

**II SKYRIUS**

**ŠALIŲ ĮSIPAREIGOJIMAI IR TEISĖS**

2. Finansuotojas įsipareigoja:

2.1. Kauno miesto savivaldybės biudžeto lėšomis finansuoti Objekto finansavimo sąmatoje nurodytų veiklų vykdymo (darbų atlikimo) išlaidas: pervesti į Vykdytojo sąskaitą (*suma skaičiais ir žodžiais*) Eur iš (Kauno miesto savivaldybės biudžeto programa) lėšų pagal Objekto finansavimo sąmatą, parengtą pagal Kauno miesto savivaldybės administracijos direktoriaus nustatytą formą (priedas);

2.2. lėšas pervesti dalimis kas ketvirtį, kaip numatyta Objekto finansavimo sąmatoje (jei nepriimti Kauno miesto savivaldybės teisės aktai dėl finansavimo prioritetų). Lėšos pervedamos prasidėjus naujam ketvirčiui ir tik gavus praėjusio ketvirčio Kauno miesto savivaldybės biudžeto lėšų panaudojimo ir įvykdytų veiklų (atliktų darbų) ataskaitą ir buhalterinės apskaitos dokumentų, pagrindžiančių biudžeto lėšų panaudojimą, suvestinę, parengtas pagal Kauno miesto savivaldybės administracijos direktoriaus nustatytas formas);

2.3. teikti Vykdytojui informaciją, susijusią su Objekto finansavimo sąmatoje nurodytų veiklų vykdymu (darbų atlikimu), lėšų apskaita ir dokumentavimu, konsultuoti Vykdytoją Sutarties vykdymo klausimais;

2.4. vykdyti Objekto finansavimo sąmatoje nurodytų veiklų vykdymo (darbų atlikimo) priežiūrą ir kontrolę einamaisiais kalendoriniais metais ir vienus metus po Objekto finansavimo sąmatoje nurodytų veiklų įgyvendinimo (darbų atlikimo) rodiklių (vertinimo kriterijų) įvykdymo ataskaitos, parengtos pagal Kauno miesto savivaldybės administracijos direktoriaus nustatytą formą, pateikimo;

2.5. atsiradus pagrįstų įtarimų, kad Vykdytojas netinkamai vykdo sutartinius įsipareigojimus ir (arba) pažeidžia teisės aktus, turinčius esminę reikšmę Sutarčiai vykdyti, sustabdyti Sutarties vykdymą iki tol, kol išnyks netinkamo įsipareigojimų vykdymo aplinkybės, ir apie tai raštu informuoti Vykdytoją. Šiuo atveju Finansuotojas nustato Vykdytojui terminą pažeidimams pašalinti ir sutartiniams įsipareigojimams įvykdyti, o Vykdytojas, pašalinęs pažeidimus, privalo raštu informuoti Finansuotoją, kad yra pasirengęs tinkamai vykdyti Sutartyje ir (arba) galiojančiuose teisės aktuose, turinčiuose esminę reikšmę Sutarčiai vykdyti, nustatytus reikalavimus, kartu pateikdamas tai patvirtinančius įrodymus. Finansuotojas, įvertinęs iš Vykdytojo gautą informaciją ir nustatęs, kad pažeidimai pašalinti, atnaujina Sutarties vykdymą ir apie tai informuoja Vykdytoją. Jei Vykdytojas per nustatytą terminą pažeidimų nepašalina ir neinformuoja Finansuotojo, kad yra pasirengęs tinkamai vykdyti Sutartyje ir (arba) galiojančiuose teisės aktuose, turinčiuose esminę reikšmę Sutarčiai vykdyti, nustatytus reikalavimus ir įsipareigojimus, Finansuotojas vienašališkai nutraukia Sutartį V skyriuje nustatyta tvarka.

3. Vykdytojas įsipareigoja:

3.1. Finansuotojo skirtas lėšas naudoti pagal Objekto finansavimo sąmatą tik tinkamoms finansuoti išlaidoms padengti;

3.2. išlaidas tiesiogiai susieti su Objekto finansavimo sąmatoje nurodytomis veiklomis (darbais), užtikrinti, kad tinkamos Objektui finansuoti išlaidos būtų pagrįstos (pagrįstas išlaidų būtinumas, jų pobūdis ir kiekis);

3.3. skirti Objekto finansavimo sąmatoje nurodytoms veikloms vykdyti (darbams atlikti) ne mažiau kaip *(skaičius)* proc. savo ir (ar) kitų finansavimo šaltinių lėšų;

3.4. įgyvendinti Objekto finansavimo sąmatoje nurodytas veiklas (atlikti darbus) iki *(metai, mėnuo, diena)*;

3.5. teikti nustatytos formos Kauno miesto savivaldybės biudžeto lėšų panaudojimo ataskaitas (nurodant išlaidų ekonominę paskirtį), buhalterinės apskaitos dokumentų, pagrindžiančių biudžeto lėšų panaudojimą, suvestines ir Objekto finansavimo sąmatoje nurodytų veiklų įgyvendinimo (darbų atlikimo) rodiklių (vertinimo kriterijų) įvykdymo ataskaitas:

3.5.1. kiekvienam metų ketvirčiui ir metams pasibaigus ir (arba) Objekto finansavimo sąmatoje nurodytas veiklas įgyvendinus (darbus atlikus) anksčiau, per 5 darbo dienas pateikti Būsto modernizavimo administravimo ir energetikos skyriui (toliau – Skyrius) Kauno miesto savivaldybės biudžeto lėšų panaudojimo ir įvykdytų veiklų (atliktų darbų) ataskaitą ir buhalterinės apskaitos dokumentų, pagrindžiančių biudžeto lėšų panaudojimą, suvestinę, parengtas pagal Kauno miesto savivaldybės administracijos direktoriaus nustatytas formas. Finansuotojui pareikalavus pateikti buhalterinės apskaitos dokumentų, taip pat savo ir (ar) kitų finansavimo šaltinių lėšas, skirtas Objekto finansavimo sąmatoje nurodytoms veikloms vykdyti (darbams atlikti), pagrindžiančių dokumentų ir vertinimo kriterijus pagrindžiančių dokumentų popierines arba skaitmenines kopijas;

3.5.2. metams pasibaigus ir (arba) Objekto finansavimo sąmatoje nurodytas veiklas įgyvendinus (darbus atlikus) anksčiau, per 5 darbo dienas pateikti Skyriui Kauno miesto savivaldybės administracijos direktoriaus nustatytos formos Objekto finansavimo sąmatoje nurodytų veiklų įgyvendinimo (darbų atlikimo) rodiklių (vertinimo kriterijų) įvykdymo metinę ataskaitą, patvirtintą Vykdytojo parašu ir antspaudu (jeigu turi), taip pat pateikti įgyvendintų veiklų (atliktų darbų) rodiklių (vertinimo kriterijų) įvykdymą pagrindžiančių dokumentų popierines arba skaitmenines kopijas;

3.6. atsakyti už pirminių finansinių dokumentų tikrumą, jų saugojimą ir pagal Lietuvos Respublikos įstatymus ir kitus teisės aktus mokėti visus mokesčius, susijusius su skirtų lėšų panaudojimu;

3.7. užtikrinti, kad perkant prekes, paslaugas Kauno miesto savivaldybės biudžeto lėšomis būtų laikomasi Lietuvos Respublikos viešųjų pirkimų įstatymo (jeigu Vykdytojas yra perkančioji organizacija) ir kitų įstatymų bei teisės aktų nustatytos tvarkos, tiekėjų lygiateisiškumo, skaidrumo ir nešališkumo principų;

3.8. Finansuotojui pareikalavus, teikti Objekto finansavimo sąmatoje nurodytų veiklų įgyvendinimo (darbų atlikimo) grafikus, pateikti visą su Sutarties vykdymu susijusią informaciją ir sudaryti sąlygas kontroliuoti Sutarties vykdymą, apžiūrėti Objektą, susipažinti su visais dokumentais, susijusiais su Sutarties vykdymu;

3.9. pervesti į Finansuotojo sąskaitą nepanaudotus asignavimų likučius (grąžinti nepanaudotas lėšas) iki einamųjų metų gruodžio 20 d.;

3.10. nedelsdamas raštu pranešti Skyriui, jeigu dėl objektyvių priežasčių nėra galimybės įgyvendinti Objekto finansavimo sąmatoje nurodytų veiklų (atlikti darbų) iki Sutarties 3.4 papunktyje nurodyto termino;

3.11. užtikrinti gautų lėšų panaudojimo teisėtumą, ekonomiškumą, efektyvumą ir rezultatyvumą;

3.12. fiksuoti visas ūkines ir kitas operacijas, susijusias su Objekto finansavimo sąmatoje nurodytų veiklų įgyvendinimu (darbų atlikimu), rengti Objekto finansavimo sąmatoje nurodytų veiklų įgyvendinimą (darbų atlikimą) patvirtinančius dokumentus, juos saugoti Lietuvos Respublikos dokumentų ir archyvų įstatymo nustatyta tvarka;

3.13. viešinti Objekte pagal Sutartį vykdomas ir įvykdytas veiklas (atliktus darbus) savo interneto svetainėje ar socialinių tinklų paskyrose, jei tokių neturi, – pateikti Skyriui skaitmeniniu formatu viešinti skirtą informaciją, kad ji būtų paviešinta Savivaldybės interneto svetainėje ([www.kaunas.lt](http://www.kaunas.lt));

3.14. raštu informuoti Skyrių, jei yra vykdoma ar numatoma vykdyti Vykdytojo reorganizacija, ir pateikti dokumentus ir informaciją, pagrindžiančią, kad po reorganizacijos veiksiantis juridinis asmuo perims Vykdytojo teises ir pareigas ir bus pajėgus tinkamai vykdyti Objekto finansavimo sąmatoje nurodytas veiklas (atlikti darbus) ir Sutarties sąlygas;

3.15. savo jėgomis ir lėšomis pašalinti dėl savo kaltės atsiradusius Objekto finansavimo sąmatoje nurodytų veiklų įgyvendinimo (darbų atlikimo) trūkumus, pažeidžiančius Sutarties sąlygas.

3.16 sumokėti finansuotojui 0,05 proc. dydžio netesybas už kiekvieną pavėluotą dieną, laiku neįgyvendinus Objekto finansavimo sąmatoje nurodytų veiklų.

4. Finansuotojas pripažįsta tinkamomis finansuoti tik tas išlaidas, kurios numatytos Objekto finansavimo sąmatoje. Vykdytojo ataskaitos gali būti atmestos, jeigu jose pateikti duomenys netikslūs, informacija apie lėšų panaudojimo tikslingumą nepakankama, finansiniai dokumentai netikslūs ar taisyti.

5. Atmetus Vykdytojo ataskaitą, jam suteikiama teisė per 5 darbo dienas ištaisyti nurodytus ataskaitos trūkumus ir pateikti ją pakartotinai. To neatlikus arba atlikus netinkamai, Finansuotojas pateikia rašytinę pretenziją dėl Sutarties 2.1 papunktyje nurodytų lėšų grąžinimo į jo atsiskaitomąją sąskaitą.

6. Jei Vykdytojas neįvykdo pagal Sutartį prisiimtų įsipareigojimų ar Finansuotojas nustato, kad Vykdytojo veikla netinkama (t. y. Vykdytojas laiku nemoka darbo užmokesčio ir su darbo santykiais susijusių išmokų, pusę metų laiku nesumoka už gautas prekes, atliktus darbus, suteiktas paslaugas, negrąžina kreditų ir nevykdo kitų sandoriais prisiimtų turtinių įsipareigojimų, praneša kreditoriams, kad negali arba neketina vykdyti įsipareigojimų, yra įsiskolinęs Valstybiniam socialinio draudimo fondui ar Valstybinei mokesčių inspekcijai) arba veikla sustabdyta, pradėtas bankroto procesas, Vykdytojas per 15 darbo dienų nuo Finansuotojo įspėjimo raštu pateikimo privalo grąžinti Finansuotojui visus pagal Sutartį gautus Kauno miesto savivaldybės biudžeto asignavimus.

7. Visa su Sutarties vykdymu susijusi informacija ir pranešimai siunčiami adresais, nurodytais Sutarties rekvizituose. Sutarties šalys privalo informuoti viena kitą raštu apie Sutarties rekvizitų pakeitimą ne vėliau kaip per 3 darbo dienas nuo rekvizitų pakeitimo. Sutarties šalis, neįvykdžiusi šio reikalavimo, negali pareikšti pretenzijų ar atsikirtimų, jog kitos šalies veiksmai, atlikti pagal paskutinius tai kitai šaliai žinomus rekvizitus, neatitinka Sutarties sąlygų arba kad ji negavo pranešimų ar lėšų, siųstų pagal tuos rekvizitus.

**III SKYRIUS**

**ŠALIŲ ATSAKOMYBĖ**

8. Šalis neatsako už Sutartyje nurodytų įsipareigojimų nevykdymą arba netinkamą įvykdymą, jeigu tai įvyko dėl kitos Sutarties šalies kaltės.

9. Vykdytojas atsako už Kauno miesto savivaldybės biudžeto lėšų naudojimą pagal paskirtį ir pateiktų ataskaitų teisingumą.

10. Vykdytojas privalo informuoti Skyrių apie įvykusius arba numatomus nukrypimus nuo Objekto finansavimo sąmatos, kai dėl šių nukrypimų keičiasi minėtoje sąmatoje nurodytų veiklų (darbų) apimtis, išlaidos ar kitaip keičiasi Sutartyje nustatyti Vykdytojo įsipareigojimai.

**IV SKYRIUS**

**SUTARTIES KEITIMAS IR VYKDYMO KONTROLĖ**

11. Sutarties sąlygos gali būti keičiamos rašytiniu Sutarties šalių susitarimu.

12. Vykdytojas prireikus turi teisę teikti Skyriui prašymus pakeisti Objekto finansavimo sąmatoje nurodytas išlaidas ir veiklas, bet ne vėliau kaip iki einamųjų metų gruodžio 10 d. ir (ar) ne vėliau kaip likus 10 darbo dienų iki Objekto finansavimo sąmatoje nurodytų veiklų įgyvendinimo (darbų atlikimo) pabaigos (Objekto finansavimo sąmatoje nurodytų veiklų įgyvendinimo (darbų atlikimo) rodiklių (vertinimo kriterijų) įvykdymo ataskaitos pateikimo).

13. Vykdytojas, inicijuodamas Sutarties sąlygų keitimą, pateikia Skyriui rašytinį prašymą pakeisti Sutartį, susitarimo dėl Sutarties pakeitimo projektą ir visus prašymą pagrindžiančius dokumentus. Jei Objekto finansavimo sąmatoje keičiasi išlaidų sumos, t. y. sumos persiskirsto tarp numatytų išlaidų rūšių, jei keičiasi lėšų paskirtis, t. y. išlaidų rūšis keičiasi į nenumatytą Objekto finansavimo sąmatoje išlaidų rūšį, jei keičiasi lėšų paskirstymas ketvirčiais nurodytoms veikloms vykdyti (darbams atlikti), kartu pridedamas Objekto finansavimo sąmatos pakeitimo projektas. Išanalizavęs pateiktą informaciją, Finansuotojas per 15 darbo dienų priima sprendimą dėl Sutarties pakeitimo.

14. Finansuotojas, priimdamas sprendimą dėl Sutarties pakeitimo, atsižvelgia į šias aplinkybes:

14.1. ar pakeitus Sutartį bus pasiekti Objekto finansavimo tikslai (įvertinama, ar Vykdytojas, teikdamas paraišką, negalėjo numatyti aplinkybių, dėl kurių siūlo keisti Sutartį, taip pat įvertinamas siūlomas Sutarties pakeitimas atsižvelgiant į Objekto finansavimo atrankos kriterijus);

14.2. ar išlaidos, jei prašoma jas keisti, atitinka tinkamumo reikalavimus, nustatytus kvietime teikti paraiškas, ar jos yra būtinos ir susijusios su Objekto finansavimo sąmatoje nurodytomis veiklomis ir darbais.

15. Finansuotojas turi teisę kontroliuoti:

15.1. kaip įgyvendinamos Objekto finansavimo sąmatoje nurodytos veiklos (atliekami darbai), taip pat turi teisę audituoti ir kontroliuoti Vykdytojo veiklą, susijusią su Sutartimi, Objekto finansavimo laikotarpiu ir vienus metus po Objekto finansavimo sąmatoje nurodytų veiklų įgyvendinimo (darbų atlikimo) rodiklių (vertinimo kriterijų) įvykdymo ataskaitos patvirtinimo;

16. Vykdytojas privalo bendradarbiauti su Skyriumi ir kitų kompetentingų institucijų įgaliotais asmenimis, laiku teikti jiems visą reikalingą informaciją, sudaryti jiems sąlygas tikrinti Objekto finansavimo sąmatoje nurodytų veiklų vykdymą (darbų atlikimą) vietoje, įeiti į visas su minėtų veiklų vykdymu (darbų atlikimu) susijusias patalpas, susipažinti su dokumentais, susijusiais su Objekto prieinamumo didinimo veiklų įgyvendinimu (darbų atlikimu) ir apskaita.

**V SKYRIUS**

**SUTARTIES GALIOJIMAS IR NUTRAUKIMAS**

17. Kai Sutartis sudaroma pasirašant popierinį dokumentą, ji įsigalioja, kai Šalys ją pasirašo ir patvirtina antspaudais (jeigu Vykdytojas antspaudą privalo turėti), ir galioja iki visiško jos įsipareigojimų įvykdymo. Pasirašant popierinį dokumentą sudaroma tiek vienodą teisinę galią turinčių egzempliorių, kad po vieną tektų kiekvienai Šaliai.

18. Kai Sutartis sudaroma elektroninės formos elektroninių ryšių priemonėmis, ji įsigalioja, kai Šalys ją pasirašo kvalifikuotais elektroniniais parašais, ir galioja iki visiško jos įsipareigojimų įvykdymo.

19. Sutartis gali būti nutraukta raštišku abiejų šalių susitarimu.

20. Finansuotojas turi teisę vienašališkai nutraukti Sutartį, įspėjęs apie tai Vykdytoją ne vėliau kaip prieš 20 darbo dienų, jei Vykdytojas:

20.1. laiku nepateikė Sutartyje nurodytų ataskaitų;

20.2. finansavimui gauti ar vykdydamas Sutartį pateikė klaidinančią informaciją arba nuslėpė informaciją, turinčią reikšmės sprendimui skirti lėšų priimti arba Sutarties vykdymo kontrolei;

20.3. įgijo likviduojamo ar bankrutuojančio juridinio asmens statusą;

20.4. nustojo vykdyti Objekto finansavimo sąmatoje nurodytas veiklas (darbus), nesilaikė Sutarties 3 punkte nurodytų įsipareigojimų ir apie tai neinformavo Finansuotojo;

20.5. nesudarė sąlygų Skyriaus atstovams susipažinti su dokumentais, susijusiais su Objekto finansavimo sąmatoje nurodytų veiklų įgyvendinimu (darbų atlikimu) ir Sutarties vykdymu, kitaip trukdė atlikti veiklų vykdymo (darbų atlikimo) stebėseną;

20.6. kitais atvejais iš esmės pažeidė Sutarties sąlygas.

21. Sutartį nutraukus dėl Vykdytojo įsipareigojimų nevykdymo, Vykdytojas per 15 darbo dienų nuo Sutarties nutraukimo dienos grąžina visą pagal Sutartį gautą biudžeto lėšų sumą.

22. Sutartį nutraukus dėl Finansuotojo įsipareigojimų nevykdymo, Finansuotojas pagal Vykdytojo pateiktus atsiskaitymo dokumentus apmoka tinkamas finansuoti Objekto finansavimo sąmatoje nurodytų veiklų vykdymo (darbų atlikimo) išlaidas, kurios buvo padarytos iki Sutarties nutraukimo dienos, tačiau neviršydamas Sutarties 2.1 papunktyje nurodytos sumos.

**VI SKYRIUS**

**KITOS SĄLYGOS**

23. Vykdydamos Sutartį šalys vadovaujasi Lietuvos Respublikos teisės aktais.

24. Šalių ginčai dėl Sutarties nevykdymo ar dėl netinkamo jos vykdymo sprendžiami derybų būdu, nepavykus susitarti – Lietuvos Respublikos teisės aktų nustatyta tvarka.

26. Visi Sutarties šalių siunčiami dokumentai turi būti patvirtinti Sutarties šalių įgaliotų asmenų parašais ir antspaudais (jeigu Vykdytojas antspaudą privalo turėti) arba kvalifikuotais elektroniniais parašais.

27. Prie Sutarties pridedama Objekto, finansuojamo Kauno miesto savivaldybės biudžeto lėšomis, sąmata (priedas).

**VII SKYRIUS**

**ŠALIŲ ADRESAI IR REKVIZITAI**

**Finansuotojas Vykdytojas**

Kauno miesto savivaldybės administracija *(Juridinio asmens pavadinimas)*

Kodas 188764867 Kodas

Laisvės al. 96, 44251 Kaunas *(Adresas)*

Sąsk. Nr. Sąsk. Nr.

*(Bankas)* *(Bankas)*

Banko kodas Banko kodas

Tel. Tel.

Faks. (8 37) 42 54 52 Faks.

El. p. info@kaunas.lt El. p.

*(Atstovaujančio asmens pareigos) (Atstovaujančio asmens pareigos)*

 A. V. A. V.

*(Parašas) (Parašas)*

*(Vardas ir pavardė) (Vardas ir pavardė)*

20\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_d.

Kauno miesto savivaldybės biudžeto lėšų naudojimo gyvenamųjų namų prijungimo prie centralizuoto šilumos tiekimo tinklo mažinant iškastinio kuro vartojimą ir oro taršą mieste sutarties Nr. \_\_\_\_\_

priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens duomenys: kodas, adresas, telefonas )

TVIRTINU

(Kauno miesto savivaldybės administracijos

direktorius ar jo įgaliotas asmuo)

(Parašas) (A. V.)

(Vardas, pavardė)

**OBJEKTO, FINANSUOJAMO KAUNO MIESTO SAVIVALDYBĖS BIUDŽETO LĖŠOMIS, FINANSAVIMO SĄMATA**

(Objekto pavadinimas)

|  |  |  |  |  |
| --- | --- | --- | --- | --- |
| Eil. Nr. | Veiklos (darbo) ir išlaidų pavadinimas (pagal pateiktą paraišką) | Pasiektas veiklos (darbo) įgyvendinimo rodiklis (vertinimo kriterijus) | Išlaidos ketvirčiais, Eur | Suma metams, Eur |
| I | II | III | IV |
| 1 | 2 | 3 | 4 | 5 | 6 | 7 | 8 |
| 1. | *(Veiklos (darbo) pavadinimas)* |  |  |  |  |  |  |
| 1.1. | *(Išlaidų pavadinimas)* |  |  |  |  |  |  |
| 1.n. |  |
| 2. | *(Veiklos (darbo) pavadinimas)* |  |  |  |  |  |  |
| 2.1. | *(Išlaidų pavadinimas)* |  |  |  |  |  |  |
| 2.n. |  |  |  |  |  |  |  |
|  |  |  |  |  |  |  |  |
| **Iš viso** |  |  |  |  |  |

 (Juridinio asmens vadovo pareigos) (A. V.) (Parašas) (Vardas ir pavardė)

(Juridinio asmens finansininko pareigos) (Parašas) (Vardas ir pavardė)